‘Religion er den kvalitet der skaber et liv hvori der ikke er nogen fragmentering overhovedet.’\nJeg synes at vi her til morgen bør tale problemet om religion igennem. Mange mennesker kan ikke lide det ord, de synes det er temmelig gammeldags og kun har ringe betydning i denne moderne verden. Og der er de der er religiøse om søndagen. De møder op i deres fineste tøj søndag morgen og gør så meget fortræd som de kan resten af ugen. Men når vi bruger ordet ’religion,’ så tænker vi ikke på nogen måde på organiserede religioner, kirker, dogmer, ritualer, eller autoriteten hos frelsere, Guds repræsentanter og alt det øvrige. Vi taler om noget ganske andet.\nMennesker i fortiden såvel som i nutiden har altid spurgt om der er noget transcendentalt, noget som er meget mere virkeligt end den daglige eksistens med alle dens trættende rutiner, dens vold, fortvivlelse og sorg. Men da de ikke har været i stand til at finde det, så har de tilbedt et symbol som de har tillagt stor betydning.\nFor at finde ud af om der er noget virkelig sandt og helligt – jeg bruger det ord temmelig tøvende – så må vi lede efter noget der ikke er konstrueret af begær eller håb, af frygt eller længsel, som ikke er afhængigt af miljøet, kulturen og uddannelse, men noget som tanken aldrig har rørt ved, noget der er fuldstændigt og ubegribeligt nyt. Måske kan vi bruge noget tid denne morgen på at undersøge det og forsøge at finde ud af om der er en umådelighed, en ekstase, et liv der er uudslukkeligt. Uden at finde det, vil livet i sig selv, hvor dydig, hvor ordentlig, hvor ikke-voldelig man end er, have meget ringe mening. Religion – i den betydning som vi bruger ordet, hvori der ikke er nogen form for frygt eller tro – er den kvalitet der fører til et liv uden nogen fragmentering overhovedet. Hvis vi vil undersøge dette, må vi ikke kun være fri af enhver tro, men også være meget klar over den forvrængende faktor der er i enhver anstrengelse, enhver retning og ethvert formål. Se vigtigheden i det. Hvis du overhovedet er seriøs med dette, så er det meget vigtigt at forstå hvordan en hvilken som helst form for anstrengelse forvrænger direkte sansning. Og enhver form for undertrykkelse forvrænger tydeligvis også, såvel som enhver form for retning født af valg, af et etableret formål skabt af ens eget begær. Alle disse ting gør sindet fuldstændigt ude af stand til at se tingene som de er.\nNår vi undersøger dette spørgsmål om hvad sandhed er, om der er sådan noget som oplysning, om der er noget som ikke er af tid overhovedet, en virkelighed der ikke er afhængig af ens egne krav, så må der være frihed og en vis kvalitet af orden. Vi forbinder generelt orden med disciplin, disciplin forstået som efterligning, imitation, tilpasning, undertrykkelse og så videre – at tvinge sindet til at følge en bestemt retning, et mønster som det anser for moralsk. Men orden har på ingen måde noget at gøre med en sådan disciplin. Orden fremkommer naturligt og uundgåeligt når vi forstår alle de forstyrrende faktorer, uordenen og konflikterne der går for sig både indeni os selv og udadtil. Når vi er opmærksomme på denne uorden, ser på al fortræden, hadet, jagten på sammenligning – når vi forstår det, så opstår der orden som intet som helst har at gøre med disciplin. Der må være orden. For når det kommer til stykket, så er orden dyd (det kan være du ikke bryder dig om det ord). Dyd er ikke noget der kan opdyrkes. Hvis det er af tanken, af viljen, resultatet af undertrykkelse, så er det ikke længere dyd. Men hvis du forstår uordenen i dit liv, forvirringen, det fuldstændigt meningsløse ved vores eksistens, når du ser alt det meget klart, ikke bare intellektuelt og verbalt, og ikke fordømmer det, ikke løber væk fra det, men iagttager det i livet, så opstår orden ud af den opmærksomhed og iagttagelse, naturligt, og det er dyd. Denne dyd er fuldstændig anderledes end samfundets dyd med dets respektabilitet, og religionernes sanktioner med deres hykleri. Den er fuldstændig anderledes end ens egen selvpålagte disciplin.\nDer må være orden, hvis vi skal finde ud af om der er – eller ikke er – en virkelighed der ikke er af tid, noget som ikke kan fordærves, som ikke afhænger af noget. Hvis du er virkelig seriøs med dette – i betydningen at det er en lige så vigtig del af livet som at tjene til livets ophold, som at søge nydelse, at det er overordentligt vitalt – så vil du indse at det kun kan findes gennem meditation. Betydningen af dette ord ifølge ordbøger er at fundere over, at tænke igennem, at undersøge. Det betyder at have et sind der er i stand til at se, der er intelligent, der er fornuftigt, ikke perverteret eller neurotisk, der ikke ønsker sig noget nogetsteds fra.\nEr der nogen metode, noget system, nogen vej du kan følge og komme til forståelsen af hvad meditation eller sansningen af virkelighed er? Uheldigvis kommer der mennesker fra Østen med deres systemer, metoder og så videre. De siger, ”Gør dette” og ”Gør ikke dette.” ”Praktiser Zen og du vil blive oplyst.” Nogle af jer har måske været i Indien eller Japan og brugt år på at studere, at disciplinere jer selv og forsøgt at blive opmærksomme på jeres tå eller næse, mens I praktiserer endeløst. Eller I har måske gentaget visse ord for at berolige sindet, så der i den ro vil være sansningen af noget ud over tanken. Disse tricks kan praktiseres af et meget dumt, sløvt sind. Jeg bruger ordet dumt i betydningen et sind der er bedøvet. Et bedøvet sind kan praktisere alle disse tricks. Du er måske ikke interesseret i alt dette, men du er nødt til at finde ud af det. Efter du har lyttet meget omhyggeligt, vil du måske drage ud i verden og undervise folk – det er måske dit kald, og jeg håber at det er det. Du må kende til hele substansen, betydningen, fylden, skønheden, ekstasen i alt dette.\nEt sløvt sind, et sind der er blevet bedøvet ved at ’praktisere,’ kan under ingen omstændigheder forstå hvad virkelighed er. Man må være fuldstændigt og aldeles fri af tanken. Man må have et sind der ikke er forvrænget, der er meget klart, der ikke er sløvet, der ikke længere følger en retning, et formål. Du vil spørge: ”Er det muligt at have denne sindstilstand hvori der ikke er nogen oplevelse?” At ’opleve’ indebærer en entitet der oplever – der er derfor dualitet: Den der oplever og det der opleves, iagttageren og det som iagttages. De fleste af os ønsker en eller anden form for dyb, vidunderlig og mystisk oplevelse. Vore egne daglige oplevelser er så trivielle, så banale, så overfladiske, så vi ønsker noget opildnende. I den bizarre tanke om en vidunderlig oplevelse er der denne dualitet mellem den der oplever og oplevelsen. Så længe der er denne dualitet, må der være forvrængning – fordi den der oplever, er den ophobede fortid med al hans viden, hans erindringer. Idet han er utilfreds med dette, ønsker han noget meget større, som han derfor projicerer som idé og finder. I det er der stadig dualitet og forvrængning.\nSandhed er ikke noget der kan opleves. Sandhed er ikke noget du kan opsøge og finde. Det er hinsides tid. Og tanken som er af tid, kan ikke på nogen måde finde frem til det og begribe det. Så man må meget dybt forstå dette spørgsmål om at ønske at opleve. Vær venlig at se denne utroligt vigtige ting. Enhver måde at anstrenge sig på, at ønske, at opsøge sandhed, at kræve oplevelse, er iagttageren der ønsker noget transcendentalt og anstrenger sig. Derfor er sindet ikke klart, uberørt, ikke-mekanisk. Et sind der søger en oplevelse, hvor vidunderlig den end er, indebærer at ’jeg´et’ søger oplevelsen – ’jeg’ et’ som er fortiden med alle dens frustrationer, elendigheder og håb.\nIagttag selv hvordan hjernen fungerer. Den er et lager for hukommelse, for fortiden. Denne hukommelse responderer hele tiden: Den kan lide dette og kan ikke lide hint, den retfærdiggør, fordømmer og så videre. Den responderer ifølge dens betingning, ifølge dens kultur, religion, uddannelse, som den har lagret. Dette lager af hukommelse hvorfra tanken fremstår, styrer det meste af vores liv. Det dirigerer og former vores liv hvert eneste minut døgnet rundt, bevidst eller ubevidst. Det frembringer tanken, ’mig´et,’ som er selve essensen af tanke og ord. Kan denne hjerne med dens indhold af det gamle være fuldstændig stille og kun vækkes når det er nødvendigt at agere, fungere, tale, handle, og være fuldstændig steril resten af tiden?\nMeditation er at finde ud af om hjernen med alle dens aktiviteter, alle dens oplevelser, kan være fuldstændig stille. Ikke tvunget til det, for i samme øjeblik du tvinger den, er der igen dualitet i form af entiteten der siger, ”Jeg vil gerne have vidunderlige oplevelser, derfor må jeg tvinge min hjerne til at være stille.” Det vil aldrig lykkes for dig. Mens hvis du begynder at undersøge, iagttage, observere, lytte til alle tankens bevægelser, dens betingning, dens stræben, dens frygt, dens nydelser, og iagttager hvordan hjernen fungerer, så vil du se at hjernen bliver usædvanligt stille. Den stilhed er ikke søvn, men overordentlig aktiv og derfor stille. En stor dynamo der virker perfekt, giver næsten ingen lyd fra sig. Det er kun når der er friktion at der er støj.\nMan må finde ud af om ens krop kan sidde eller ligge fuldstændigt stille uden nogen bevægelse, men ikke tvunget. Kan kroppen og hjernen være stille? – for de er psykosomatisk forbundne. Der er forskellige praksisser til at gøre kroppen stille, men igen: De indbefatter undertrykkelse: Kroppen ønsker at rejse sig op og gå rundt, du insisterer på at den må sidde stille, og kampen mellem at ønske at gå rundt og at ønske at sidde stille begynder.\nOrdet yoga betyder at sammenføje. Selve ordet sammenføje er forkert, det implicerer dualitet. Yoga blev formentlig opfundet i Indien for mange tusind år tilbage som en særlig serie af øvelser og åndedræt. Hensigten med det var at holde kirtlerne, nerverne og hele systemet sundt i sine funktioner, uden medicin og yderst sensitivt. Kroppen må være sensitiv, ellers vil hjernen ikke være klar. Du kan se det simple faktum at man må have en meget sund, sensitiv, årvågen krop og en hjerne der fungerer meget klart, uemotionelt, upersonligt. En sådan hjerne kan være fuldstændigt stille. Hvordan kan det nu fremkaldes? Hvordan kan hjernen der er så overordentlig aktiv – ikke kun om dagen, men også når du sover – hvordan kan den være så fuldstændig afslappet og fuldstændig stille? Det er klart at ingen metode vil kunne gøre det – en metode indbefatter mekanisk gentagelse som bedøver og gør hjernen sløv. Og i den sløvhed tror du at du har vidunderlige oplevelser!\nHvordan kan hjernen som altid sludrer med sig selv eller med andre, som altid dømmer, vurderer, kan lide og kan ikke lide, som hele tiden er i gang – hvordan denne hjerne være fuldstændig stille? Ser du selv den overordentlige vigtighed af at hjernen må være fuldstændig stille? For i det øjeblik den handler, så er det en respons fra fortiden udtrykt i tanke. Det er kun en hjerne som er fuldstændig stille der kan iagttage en sky, et træ, en strømmende flod. Du kan se det usædvanlige lys på bjergene dér, og alligevel kan hjernen være fuldstændig stille – det har du lagt mærke til, har du ikke? Hvordan sker dét? Sindet der står over for noget utroligt pragtfuldt, såsom meget kompliceret maskineri, en vidunderlig computer eller en storslået solnedgang, bliver fuldstændig stille, om det så blot er for en brøkdel af et sekund. Du har bemærket, når du giver et stykke legetøj til et barn, hvordan det opsluger barnet, hvordan barnet er så optaget af det. På samme måde med bjergene på grund af deres storhed, skønheden ved et træ, de strømmende vande – de opsluger sindet og gør det stille. Men i dette tilfælde bliver hjernen gjort stille af noget. Kan hjernen være stille uden at en ydre faktor kommer ind i det? Uden at ’finde en vej.’ Folk håber på Guds nåde, de beder, de tror, de bliver opslugt af Jesus, af dette eller hint. Vi ser at denne opslugthed af noget udvendigt sker for et sløvt, et bedøvet sind. Hjernen er aktiv fra du vågner til du går i seng. Og selv da fortsætter hjernen med sin aktivitet. Denne aktivitet, i form af drømme, er den samme bevægelse som om dagen ført videre mens man sover. Hjernen har aldrig et øjebliks hvile, den siger aldrig, ”Jeg har afsluttet.” Den har ført de problemer den har samlet på om dagen, ind i søvnen. Når du vågner, så er problemerne der stadig – det er en ond cirkel. En hjerne der skal være stille, må slet ikke drømme overhovedet. Når hjernen er stille under søvnen, så træder en fuldstændig anderledes kvalitet ind i sindet. Hvordan sker det at hjernen der er så overordentlig, så entusiastisk aktiv, naturligt og let kan blive stille uden nogen anstrengelse eller undertrykkelse? Jeg vil vise det for dig.\nSom vi sagde, om dagen er hjernen endeløst aktiv. Du vågner, du ser ud af vinduet og siger til dig selv, ”Hvor rædselsfuldt, det regner,” eller ”Sikke en dejlig dag, men det er for varmt.” Og så har du startet! Så i det øjeblik, når du ser ud af vinduet, så sig ikke et ord – ikke undertrykke ordene, men blot indse at ved at sige, ”Sikke en dejlig morgen” eller ”En rædselsfuld dag,” så er hjernen gået i gang. Men hvis du iagttager når du ser ud af vinduet og ikke siger et ord til dig selv – hvilket ikke betyder at du undertrykker ordene – og blot iagttager uden at hjernens aktivitet kommer farende ind, så har du fingerpeget dér, så har du nøglen dér. Når den gamle hjerne ikke reagerer, så opstår den nye hjernes kvalitet. Du kan iagttage bjergene, floden, dalene, skyggerne, de herlige træer og de vidunderlige skyer der er fulde af lys hinsides bjergene – du kan se uden et ord, uden at sammenligne.\nMen det bliver meget sværere når du ser på en anden person – allerede dér har du fastlagte billeder. Men at blot iagttage! Du vil se, når du iagttager på den måde, når du ser klart, at handling bliver usædvanlig vital. Den bliver til en fuldstændig handling som ikke bliver båret videre til det næste minut. Forstår du?\nMan har problemer, dybe eller overfladiske: Man sover ikke godt, man skændes med konen, og man bærer disse problemer videre fra dag til dag. Drømme er gentagelsen af disse problemer, gentagelsen af frygt og nydelse, igen og igen. Det bedøver tydeligvis sindet og gør hjernen sløv. Nuvel, er det muligt at afslutte hvert enkelt problem når det opstår? – og ikke bære det videre. Tag et problem: Nogen har fornærmet mig, sagt at jeg er et fjols. I det øjeblik reagerer den gamle hjerne øjeblikkeligt og siger: ”Det er du også.” Hvis jeg, før hjernen reagerer, er fuldstændig opmærksom på det der er blevet sagt – noget ubehageligt – så er der et interval, et mellemrum, så hjernen ikke straks kaster sig ind i slagsmålet. Så hvis du iagttager tankens bevægelse i aktion om dagen, så indser du at denne bevægelse skaber problemer, og at problemer er ting som er uafsluttede, som må bæres videre. Men hvis du iagttager med en hjerne der er forholdsvis stille, så vil du se at handling bliver fuldstændig, bliver øjeblikkelig: Problemer bliver ikke båret videre, fornærmelsen eller rosen bliver ikke båret videre – det er afsluttet. Så bærer hjernen ikke dagens gamle aktiviteter videre når den sover, men hviler fuldstændigt. Og når hjernen er stille mens den sover, så sker der en foryngelse af hele dens struktur. En kvalitet af uskyldighed opstår – og det uskyldige sind kan se hvad der er sandt, og ikke det komplicerede sind, ikke sindet hos en filosof eller præst.\nDet uskyldige sind omfatter den helhed hvori kroppen, hjertet, hjernen og sindet er. Dette uskyldige sind som tanken aldrig rører, kan se hvad sandhed er, hvad virkelighed er, det kan se om der er noget hinsides det som måles. Dét er meditation. For at finde sandhedens usædvanlige skønhed med dens ekstase, må du lægge fundamentet. Fundamentet er forståelsen af tanken – der skaber frygt og holder liv i nydelsen – og forståelsen af orden og derfor af dyd; så der er frihed fra al konflikt, aggressivitet, brutalitet og vold. Når man én gang har lagt dette fundament af frihed, så er der en sensitivitet som er den højeste intelligens, og hele det liv man lever bliver fuldstændigt anderledes.\nSpørger: Jeg synes det er meget vigtigt at forstå dig for at forstå hvad du siger. Jeg var overrasket over at høre hvad du sagde om yoga, hvordan du praktiserer det regelmæssigt to timer hver dag. For mig lyder det som en afgjort form for disciplin. Vigtigere end det er imidlertid spørgsmålet om uskyld – jeg er interesseret i dit sinds uskyldighed.\nKrishnamurti: For at se sindets uskyldighed, hvad enten det er din eller min, så må du først være uskyldig. Jeg forsøger ikke at få overtaget over dig, hr. For at se sindets uskyldighed, må du være fri, du må være uden frygt og have en kvalitet der kommer af en hjerne der fungerer uden nogen anstrengelse. Er det en form for disciplin at praktisere yoga to timer hver dag? Ser du, kroppen fortæller dig når den er træt. Kroppen siger til dig, ”Gør det ikke denne morgen.” Når vi har misbrugt kroppen ved at udsætte den for alt muligt og derved har ødelagt dens intelligens – gennem forkert føde, rygning, alkohol og så videre – så bliver den ufølsom. Og tanken siger, ”Jeg må tvinge den.” At pace kroppen på den måde, at tvinge den, at overtale den, bliver til disciplin. Men når du gør øvelser regelmæssigt, let, uden nogen anstrengelse, så afhænger regelmæssigheden af kroppens følsomhed. Du gør det den ene dag og den næste dag er kroppen måske træt og du siger, ”Ok, jeg vil ikke gøre det.” Det er ikke en mekanisk regelmæssighed. Alt dette kræver en vis intelligens, ikke kun hos sindet, men hos kroppen, og den intelligens vil fortælle dig hvad du skal gøre og hvad du ikke skal gøre.\nSpørger: Vi kan ønske at vores sind er stille, men af og til må vi træffe afgørelser. Det fører til besværligheder og forårsager problemer.\nKrishnamurti: Hvis sindet ikke kan beslutte sig med klarhed, så opstår der problemer. Selve beslutningen er et problem. Når du beslutter dig, så træffer du en afgørelse mellem dette eller hint – hvilket betyder valg. Når der er valg, så er der konflikt. Af det opstår problemer. Men når du ser meget klart, så er der ikke noget valg og derfor ikke nogen afgørelse. Du kender udmærket vejen herfra og til hvor du nu bor. Du følger vejen som er helt oplagt. Du har fulgt den hundredvis af gange, så der er ikke noget valg, selv om du måske finder en genvej du kan tage næste gang. Det er mekanisk, der er ikke noget problem i det. Hjernen ønsker at den sammen ting sker igen, så den kan fungere automatisk, mekanisk, så der ikke opstår problemer. Hjernen forlanger at fungere mekanisk. Derfor siger den: ”Jeg vil disciplinere mig selv for at kunne fungere mekanisk,” ”Jeg må have en tro, et formål, en retning, så jeg kan se en vej frem og følge den.” Og hjernen falder ind i det spor. Hvad sker der? Livet vil ikke tillade det, der sker alle mulige ting hele tiden. Så tanken gør modstand, den bygger en mur af overbevisning, og selve denne modstand skaber problemer.\nNår du er nødt til at beslutte dig for dette eller hint, så betyder det at der er forvirring: ”Skal jeg eller skal jeg ikke gøre det her?” Jeg stiller kun det spørgsmål til mig selv, når jeg ikke ser klart hvad der må gøres. Vi vælger ud af forvirring, ikke ud af klarhed. I det øjeblik du er klar, så er din handling fuldstændig.\nSpørger: Men den kan ikke altid være fuldstændig.\nKrishnamurti: Hvorfor ikke?\nSpørger: Ofte er det et kompliceret valg, og du er nødt til at bruge tid på det, du er nødt til at se på det.\nKrishnamurti: Ja hr., brug tid, hav tålmodighed til at se på det. Du er nødt til at sammenligne. Sammenligne hvad? Sammenligne to stykker stof, blåt og hvidt – du overvejer om du kan lide den ene eller den anden farve, om du skal gå op ad denne eller hin bakke. Du træffer en afgørelse. ”Jeg foretrækker at gå op ad den bakke i dag, og i morgen vil jeg gå op ad den anden.” Problemet opstår når det drejer sig om psyken, om hvad man skal gøre inden i sig selv. Iagttag allerførst hvad det at beslutte sig omfatter. Hvad er beslutningen baseret på, når man beslutter sig for at gøre dette eller hint? På at vælge, tydeligvis. Skal jeg gøre dette, eller skal jeg gøre hint? Jeg indser at når der er valg, så er der forvirring. Så jeg ser sandheden i dette, i faktummet, i ’det som er,’ og det er: Hvor der er valg, vil der være forvirring. Nuvel, hvorfor er jeg forvirret? Fordi jeg ikke véd, eller fordi jeg foretrækker én ting i modsætning til en anden som er mere behagelig, som vil frembringe bedre resultater, større rigdom, eller hvad det nu end er. Så jeg vælger dét. Men når jeg forfølger det, så indser jeg at der også er frustration i det, som er smerte. Så jeg er igen fanget mellem frygt og nydelse. Idet jeg ser at jeg er fanget i dette, så spørger jeg: ”Kan jeg handle uden at vælge?” Det betyder: At jeg må være opmærksom på alt hvad forvirring indebærer og alt hvad det at træffe afgørelser indebærer; for der er dualitet, ’den der beslutter sig’ og ’det som besluttes.’ Og derfor er der konflikt og fortsættelse af forvirring i det uendelige.\nDu vil sige at det vil tage tid at være opmærksom på alle de indviklede detaljer i denne bevægelse. Vil det tage tid? Eller kan det ses øjeblikkeligt, og derfor er der øjeblikkelig handling? Det tager kun tid når jeg ikke er opmærksom på det. Min hjerne der er betinget, siger, ”Jeg må beslutte mig – beslutte mig ifølge fortiden. Det er hjernens vane. ”Jeg må afgøre hvad der rigtigt, hvad der er forkert, hvad der er pligt, hvad der er ansvarlighed, hvad der er kærlighed.” Hjernens afgørelser afføder mere konflikt, hvilket er hvad politikerne over hele verden gør. Nuvel, kan denne hjerne være stille, så den ser problemet med forvirring øjeblikkeligt og handler fordi den er klar? Så er der ikke nogen beslutning overhovedet.\nSpørger: Kan vi lære af erfaring?\nKrishnamurti: Bestemt ikke. At lære indbefatter frihed, nysgerrighed, undersøgelse. Når et barn lærer noget, så er det nysgerrigt over for det, det ønsker at vide, det er en fri bevægelse; ikke en bevægelse af at have tilegnet sig og bevæge sig videre fra denne tilegnelse. Vi har haft talløse erfaringer. Vi har haft krige igennem 5000 år. Vi har ikke lært noget som helst af dem, bortset fra at opfinde flere dødbringende maskiner til at slå hinanden ihjel med. Vi har haft mange oplevelser med vores venner, med vores koner, med vores land – vi har ikke lært. At lære kan faktisk kun ske når der er frihed fra oplevelse. Når du opdager noget nyt, så må dit sind være fri af det gamle, tydeligvis. På grund af dette er meditation at sindet tømmes for det kendte som erfaring – fordi sandhed ikke er noget man opfinder, det er noget fuldstændig nyt, det er ikke ifølge det fortidige ’kendte.’ Dets friskhed er ikke det modsatte af det gamle. Det er noget ubegribeligt nyt: Et sind der kommer til det med erfaring kan ikke se det.\n(J. Krishnamurti: The Impossible Question. Victor Gollancz Ltd, Great Britain 1972. Part One, Talks and Questions, Chapter 7)\nGå til forrige kapitel: Klik her\nGå til del 2: Klik her


Ophørsudsalg i Best Companys: Nu skal Maria være social- og sundhedshjælper | faa.dk\nFaaborg: En af Faaborgs fremtrædende butikker, Best Companys i Østergade, har lige nu en usikker fremtid. Af en annonce i ugeavisen fremgår det, at der torsdag begynder ophørsudsalg i butikken. Indehaver Maria Larsen har fået nyt job og afvikler derfor butikken, uddyber hun overfor avisen.\n- Det er gået meget stærkt. Jeg har gået med tanker om, hvad der skulle ske det sidste halve år. Men det var først her efter jul, at jeg tog beslutningen om, at jeg skulle finde mig et andet job. Og så gik det bare meget hurtigere, end jeg havde forventet. Men det er ene og alene min beslutning, og jeg starter i mit nye job på lørdag, fortæller Maria Larsen.\nGlemte julegodter: Undskyld, jeg sov over mig\nNy bestyrelse valgt på 27 minutter\nSov over med juleslik til byens børn: - Jeg får stadig ondt ...


Kørsel til bryllup – masser af gode forslag til bryllupskørsel\nHome Planlægning Kørsel til bryllup\nDe fleste brudepar arrangerer en form for kørsel til deres bryllup, fordi de har et behov for at blive transporteret fra A til B til C. Fx skal bruden jo fragtes til kirken eller rådhuset, dette er ikke dagen, hvor du gider stå ved stoppestedet og vifte med dit månedskort.\nOg efter vielsen skal brudeparret typisk ud på en location og have taget de obligatoriske bryllupsbilleder, inden I til sidst skal transporteres hen til feststedet.\nSå ofte er der et helt basalt behov for kørsel på bryllupsdagen. Og hvorfor så ikke gøre denne kørsel til noget særligt og en festlig del af brylluppet?\nForskellige kørselsmuligheder til bryllup\nDer findes rigtigt mange forskellige muligheder for kørsel til bryllup lige fra langsomtgående gammeldags hestevogne til store limousiner med imponerende mange hestekræfter. Vi har i nedenstående afsnit valgt at beskrive de mest anvendte former for kørselsmuligheder, som er typiske til et bryllup.\nEt bud på transport med lidt flere hestekræfter kunne være en smuk gammel veteranbil. Igen stiller sådan et valg af transportmiddel krav til afstanden, der skal køres, som heller ikke her kan være alt for stor. Hos Eventcar kan I bestille jeres kørsel i en Ford Model B.\nRomantisk kørsel i hestevogn\nLigesom Askepot kørte til bal på slottet i en magisk karet trukket af heste, kan du også vælge en hestevogn som transportmiddel på jeres store dag. Det er en super romantisk måde at blive transporteret på. Der er blot et par ting, som du lige skal huske på i forbindelse med hestevogn.\nHvis afstandene er lange, så er en hestevogn ikke det rette transportmiddel. I har et stramt program på dagen, så I har ikke flere timer afsat til at køre i karet.\nSå hestevognen er god til de korte ture. Der findes både åbne og lukkede kareter, hvis du vil være på den sikre side, så vælg en lukket karet – man ved jo aldrig med vejret. Det ville være så ærgerligt at sidde i en åben karet med paraply og vindblæst brudefrisure.\nBryllupskørsel i limousiner\nOrdet limousine betyder i al sin enkelthed en bil med chaffør. Så der findes jo et hav af muligheder for limousine kørsel. Vi beskriver nedenunder de mest anvendte limousiner til bryllupskørsel.\nDu går aldrig galt i byen med en gammel klassisk limousine som fx en Rolls Royce, Bentley eller Jaguar af ældre årgang. Super flotte, klassiske og stilfulde gamle køretøjer, der på smukkeste vis kan køre jer standsmæssigt afsted på jeres bryllupsdag.\nDisse typer køretøjer er populære bryllupsbiler, de signalerer god stil og en luksus fra en svunden tid.\nModerne stretch limousiner er også populære, og vi kender dem blandt andet fra Hollywood. Vi ser de kendte ankomme til den røde løber i de gigantisk lange stretch limousiner. Stretch betyder stræk på engelsk, så det giver god mening, at man har valgt at kalde denne type limousiner lige netop dette.\nDen åbenlyse fordel ved sådan en limousine er den gode og rummelige plads. Der er plads til bruden iført en kæmpe brudekjole plus en håndfuld brudepiger i sådan en bil. Og så vækker den helt sikkert opsigt i gadebilledet, det er en bil der signalerer “her kommer vi”.\nSom hovedregel er disse limousiner enten hvide eller sorte, men vi har for sjov valgt at vise en pink farvet, blot for at give lidt kulør til artiklen.\nSe vores populære indkøbsguide. Her kan du finde flere spændende udlejere, der tilbyder bryllupskørsel.\nAlternativ kørsel og transport til bryllup\nDer findes andre knap så traditionelle måder for brudeparret at komme frem på til brylluppet. Selvom det helt sikkert ikke er flertallet, der vil benytte sig af nogle af nedenstående kørsels- og transportalternativer, så vil vi alligevel nævne dem som inspiration til dig, der sidder og tænker i anderledes utraditionelle baner, når det kommer til kørsel på bryllupsdagen.\nTo- eller 3 hjulet bryllupskørsel\nKør fra kirken eller rådhuset på en gammel italiensk Vespa Scooter. Det vil helt sikkert være en rigtig sjov gimmick, som I selv og bryllupsgæsterne og alle øvrige tilskuere vil huske i lang tid. Det indlysende minus ved dette valg er selvfølgelig, at det er noget skidt hvis det regner, og brudekjolen kan komme i karambolage med hjulene.\nMen hvis solen skinner, og hvis bruden har en mindre brudekjole uden for mange dikkedarer på, så er der ikke et øje tørt. Husk at du skal have MC kørekort for at måtte køre Vespaen, da den klassificeres som en motorcykel, selvom det er en lettere en af slagsen.\nDet er også set, at brudeparret suser afsted på løbehjul eller rulleskøjter. Men husk nu lige at øve jer på rulleskøjterne inden bryllupsdagen, så det ikke ender med uheld og skadestue besøg. Igen her gælder korte afstande, hvis dette skal være en realistisk mulighed.\nKørsel med cykeltaxa\nEn anden mulighed – der endda er meget miljørigtig – er en cykeltaxa. De fåes i flere varianter store som små, men fælles for dem alle er, at de er menneskedrevne.\nHvis I vælger denne løsning, så husk at tænke på, at dette kun egner sig til kørsel over kortere afstande.\nHvis det skal være helt ekstremt\nHvis det skal være helt ekstraordinært, så kan I leje en helikopter til at flyve jer væk. Det vil da uden tvivl imponere bryllupsgæsterne, hvis I ankommer til festen i helikopter i bedste James Bond stil.\nUlempen ved en helikopter er, at du kan risikere at blive rigtig luft syg, da en helikopter udsætter dig for nogle helt andre bevægelser, end du oplever ved normale transportmidler. Så drop dette transportmiddel, hvis du på forhånd ved, at en tur i en rutchebane gør dig køresyg, så vil du ikke op i en helikopter.\nI kan også leje en luftballon. Ulempen ved en luftballon er, at man ikke helt kan bestemme, hvor den skal lande henne, da det kommer an på vind og vejr. Men indenfor en rimelig radius burde det være muligt for en erfaren luftballonskipper at lande.\nTransport af bryllupsgæsterne i bus\nHvis I skal koordinere transporten af jeres bryllupsgæster, så er der også flere muligheder. I kan vælge at booke 10 taxaer til at køre gæsterne afsted. Men en sjovere mulighed – som kan ryste jeres gæster sammen – er at leje en bus.\nI kan leje en moderne bus med komfortable faciliteter, eller I kan leje en sjov type bus fx en rigtig rød Londonbus, en veteranbus eller en gammel dansk bus, og det koster faktisk overraskende lidt at leje en stor bus til alle gæsterne.\nVigtigt inden du booker din bryllupskørsel\nHvis du lejer en limousine eller et andet transportmiddel så husk at tjekke, om I er forsikrede via udlejer, uanset om du lejer transportmiddel med eller uden chauffør. Hvis udlejers forsikring ikke dækker, så skal I tjekke med jeres eget forsikringsselskab, om de dækker skader på jer, andre eller køretøj, så der ikke kommer nogen grimme overraskelser i tilfælde af uheld.\n– traditionen med at hænge dåser efter brudeparrets bil bunder i gammel overtro. I gamle dage troede man, at man derved skræmte alle de onde ånder bort. Så jo mere larm dåserne lavede des bedre for brudeparret. Hvis man derudover også bandt en højre fods sko efter bilen, så ville det bringe brudeparret lykke.


Ben Websters Vej 90, st.\n2450 København SV. Boligannonce 28001\nBoligtype: Udlejningsbolig Husleje pr. måned: 14.500,00\nOpførelsesår: Acontoforbrug: 1.000,00\nAreal i kvm.: 97 Første betaling: 73.500,00\nLedig fra: 01-04-2018\nDejlig istandsat lejlighed nær vandet\nOm BøgholmEjendommen er opført som en 3-6 etagers karré-bebyggelse med altaner/ponton til alle boliger, og ejendommen nyder godt af sin tætte kontakt til havnebassinet. I karréens gårdmiljø er der indrettet legeplads for de mindste og hyggekroge. Der er rig mulighed for udendørsaktiviteter på vandet og på den nærliggende Amager Fælled. OmrådetBøgholm er placeret i et område midt mellem by og natur. Kombinationen af havnebassiner, kanalløb, boliger og erhverv, skaber et rigt varieret nærmiljø. I de nære omgivelser finder du også butikker, børnehave, folkeskole og lystbådehavn, som alle medvirker til at gøre området familievenligt, maritimt og helt unik. Transport Busstop på Sluseholmen, havnebus til Sluseholmen, parkeringskælder i ejendommen, samt de hensynsfuldt placerede parkeringspladser langs husets facader, giver rig mulighed for at vælge transportform.\nLejligheden er udført i lyse kvalitetsmaterialer med bl.a. trægulve, store vinduespartier, der giver et fantastisk lysindfald til de smukke omgivelser samt køkken all-rum med alle hårde hvidevarer. Der er 2 soveværelse, og skøn altan.


Bestil nok plastpaller til hele ens lager her – Tugdatatech\nCurrent Page Parent Industri og Erhverv\nBestil nok plastpaller til hele ens lager her\nUdvalget af plastpaller vokser online, og man kan bestille ting som plastkar, plastbøtter, plastspande og så videre. Som blandt andet kan bruges til praktisk opbevaring af diverse ting. Så alt efter om det er nogle store eller små ting, som man skal have opbevaret, kan man også købe produkter efter det. Et plastkar er eksempelvis godt til større samlinger af mindre ting, eller få store ting.\nEt værksted eller en fabrik har måske ofte brug for, at få opbevaret en masse komponenter. Generelt set er det bare smart, at have en god måde og lagre ting på, og hvis man kan finde relevans for det, og er der behov for at effektivisere ens lager lidt. Så er det alt andet lige også noget, som kan gøres med så simpel en ting som plastkasser. Organiser det efter størrelser, sæt det op på hylderne, smid en mærkat på hvor der stå hvad kassen indeholder og så er man good to go.\nKøb plast ind til en god pris her online\nHar man et større behov for indkøb af plast til lager, kan det også have sin fordel at shoppe her online. Her vil der ofte være nogle knaldgode tilbud og hente, især hvis man skal købe i bulk. Det kommer også meget an på, hvor mange ting der er og holde styr på. Nogle gange køber man måske lidt for mange, men så har man i det mindste til, hvis der på et tidspunkt kommer nogle flere komponenter ind i sortimentet.\nB2B virksomheder kan måske have stor nytte for det, fordi man ofte også her vil finde mange komponenter som skal bruges til andre produkter. Så det er også bare noget man har liggende på lager, og så har man nemt ved at organisere det. Store såvel som små virksomheder kan få brug for det, da der intet er i vejen med lidt god gammeldags organisering. Det kan alt andet lige effektivisere arbejdsgangen, hvis folk rent faktisk ved hvor tingene ligger.\nSexlegetøj til par der ønsker mere sex i parforholdet.\nNext Få set dele af landet man ikke før har\nPrevious Brug KlimaEnergi A/S for et bedre klima


Thorning vil ikke tale mere om GGGI før samråd\nNyheder Skrevet af Administrator | 23.10.13 | 13:28\nStatsminister Helle Thorning-Schmidt (S) vil ikke udtale sig nærmere om, hvorvidt Danmark fortsat skal bruge millioner på klimaorganisationen Global Green Growth Institute (GGGI), før udviklingsminister Christian Friis Bach (S) onsdag eftermiddag har givet en redegørelse på et åbent samråd.\nDet siger statsministeren efter møder i Udenrigspolitisk Nævn og Folketingets Europaudvalg onsdag formiddag.\n- Der er jo senere i dag et samråd om alle de spørgsmål, og jeg tror, det er bedre, at vi tager en samlet diskussion af det her. Udviklingsministeren får senere i dag mulighed for at svare på alle spørgsmål, siger Thorning.\nStatsministeren understreger dog, at hun fortsat står ved sine udtalelser tidligere på ugen, hvor hun både erklærede tillid til Venstre-formand Lars Løkke Rasmussen som formand for GGGI og bekræftede regeringens planer om fortsat at støtte organisationen.\n- Vi mener, at GGGI er en meget værdifuld international organisation, og vi har ingen planer om ikke at fortsætte vores engagement i GGGI, sagde Thorning mandag på et pressemøde i Statsministeriet.\nOg det står hun fortsat ved:\n- Der er ikke noget, der har ændret sig, i forhold til det jeg sagde tidligere på ugen. Men nu har vi jo et samråd senere i dag, hvor udviklingsministeren får mulighed for at svare på alle de spørgsmål.\nDer fortsætter ellers med at dukke kritiske røster op omkring Danmarks støtte til GGGI, der for alvor kom i søgelyset i forbindelse med Løkkes flyrejser på første klasse for organisationen.\nSenest er tidligere udviklingsminister Søren Pind (V) blevet beskyldt for at have overhørt advarsler fra embedsmænd om store problemer i organisationen, før han i maj 2011 fik Folketingets finansudvalg til at bevilge 90 millioner kroner over tre år til GGGI.\nSamtidig har den nuværende udviklingsminister, Christian Friis Bach, modtaget hård kritik for ikke at have orienteret Folketinget om en et år gammel kritisk rapport fra den sydkoreanske rigsrevision, som påpeger store økonomiske uregelmæssigheder i GGGI.


#Jesuismagiccard - Side 5 - Svingninger.dk\nTilmeldt: 22 nov 2014 11:51\n#41 Indlæg af Denning » 08 mar 2015 13:36\nHeh, man kan godt se at du har været væk fra spillet i lang tid. Creatures er bare sygt meget bedre nu end de var da du spillede. Dem der er postet er ikke rigtig over kurven ift. gennemsnittet de sidste par år. Omvendt er removal blevet absurd elendigt.\nReach of shadows er fx et decideret god removal spell i dag (4B destroy target creature that's one or more colors), og den er jo en joke sammenlignet med fx Doomblade, der blev printet common for 4-5 år siden.\n#42 Indlæg af Denning » 08 mar 2015 13:39\nDen vildeste spoiler der er blevet offentliggjort i denne uge er ikke fra Dragons of Tarkir, men fra Magic Origins, der bliver det sidste core set nogensinde:\nDet er satme et vildt kort. Alting er bare perfekt. Art, flavor, mechanic, power level. Hvis de andre flip planeswalkere bliver ligeså seje bliver det et pænt konge set.\n#43 Indlæg af Antimatter » 13 mar 2015 22:22\nSiden hvornår er de begyndt at trykke nye kort i coresættene? Men fedt design, ja. Jeg tripper over kombopotentialet i det her kort lige nu:\nMit førstehåndsindtryk er at det er semibroken. Måske ikke i standard, men prøv at spille det i et format med heftig manaacceleration og adgang til de bedste instants og sorcerys i spillet. Du kan sætte modstanderen skakmat turen efter den er kommet i spil. Jeg ved ikke, hvad den bedste enabler er, men forestil dig f.eks at du spiller den tur 3 efter du har spillet en Birds of Paradise tur 1, og et af de utallige kort der giver dig lov til at discarde fra din hånd eller putte kort fra dit bibliotek i din graveyard 2- Du fjerner den her:\nAngrib med Living Lore som en 6/6er i tur fire, og sacrifice den. Tap dig ud for mana. Selvom du spiller Time Spiral fra exile får du stadig lov at untappe op til 6 lande. BAM, generer alt fra 8 mana op til 14, hvis du har smidt sådan noget som Summer Bloom. bland din graveyard og hånd ind i dit bibliotek og træk 7 kort. Som jeg forstår kortet og reglerne resolver det mens du stadig er i din combatphase, så hvis du vil have fuld udbytte af den kombination, skal du bruge din mana til at spille instants eller kort med flash, som f.eks en Bogardan Hellkite, inden din combat phase er slut, men selv uden det vil det i praksis betyde at du har fået en tur foræret, fordi du får mulighed for at bruge alle dine lande to gange i den tur og trækker en ny hånd med 7 kort.\nFørst tænkte jeg at potentialet blev opvejet af at den bare er vanilla. Så er det sværere at give modstanderen skade og aktivere effekten, men så gik op for mig, at der bare står "damage in combat" Jeg troede det var når den gav stadig til modstanderen. Jeg synes det virker ALT for nemt, at aktivere så kraftfuld en effekt, der giver dig lov til at kaste en hvilken som helst instant eller sorcery i spillet og den er virkeligt billig at smide. Altså, hvis modstanderen ikke har noget removal kan det meget hurtigt blive gg. Den bliver også nemt mere beefy end det meste blå har adgang til for 3U. Det virker meget nemt at generere en 6/6 eller noget endnu større. Spændende kombination af en hidsig comboenabler og et beatdownkort.\nJallan, der er en ting omkring det kort jeg ikke helt forstår. I teksten står der bare "you may cast", men ikke hvor længe. Betyder det at man skal resolve den instant eller sorcery med det samme eller er det i virkeligheden resten af spillet? Altså, jeg går ud fra det er det første, men jeg er ikke heeeelt sikker. Ved du det?\nSenest rettet af Antimatter 14 mar 2015 00:13, rettet i alt 2 gange.\n#44 Indlæg af Antimatter » 14 mar 2015 00:03\nFor det første: Massbounce er en uhyre sjælden effekt og kort der bouncer mere end et creature er generelt dyre. Her får man en solid 3/3er, en mulighed for at bounce en fandens masse weenies OG: Mulighed for at masseudrydde modstanderens tokens. Effekten er ikke obligatorisk, så kortet er ren upside. Et meget stærkt kort i et kontroldeck, men også i aggro. Det sker så tit med aggrodeck, at modstanderen stabiliserer boardet når han er på 1-7 liv og man bare mangler det sidste angreb. I sådan en deadlock er det lige hvad man mangler til at skabe en overtalssituation igen.\nJeg kan nemt se den vinde spil i limited helt af sig selv,hvis du sacrificer en wall eller et andet ligegyldigt commonkort som Rotting Mastodon. Så meget impact!! Bouncer lige alle dine creatures hehe, ses\nDyrk også det fede artwork, der pisser totalt på lore. Hvorfor skal en naga necromancer være blå???\n#45 Indlæg af Antimatter » 14 mar 2015 00:42\nAndre kort jeg godt kan lide:\nKun i limited. Burde den ikke være uncommon?\nIgen, common?? Solid krop, evasion og mulighed for at trække to kort.\nLæs, hvad jeg skrev om commonkort lidt længere oppe.\nSættet virker generelt stærkere end Fate Reforged. Ihvertfald til limited.\n#46 Indlæg af Denning » 14 mar 2015 12:07\nAntimatter skrev: Siden hvornår er de begyndt at trykke nye kort i coresættene? Men fedt design, ja. Jeg tripper over kombopotentialet i det her kort lige nu:\nAntimatter <3 Jeg elsker virkelig din entusiuasme, men du trænger godt nok til lige at indhente en del ting. Først: Når du gør combatskade med Living Lore går der en trigger på stacken, som du kan vælge at bruge. Hvis du går videre til næste fase går den trigger af stacken, og så kan du ikke kaste dit kort længere. Dernæst: Den combo du snakker om, er altså HELT ude og skide. Det eneste format, hvor Time Spiral er legal er Legacy, og hvis du skal spille et vanilla 4 drop på tur 4 og SÅ angribe med det, for at få lov at kaste time spiral, så er dine chancer rimeligt dårlige. Hvis du spiller combo i Legacy skal du have vundet på tur 4. Her er et legacy combo deck: http://www.mtgtop8.com/event?e=9346&f=LE. Hvis du spiller et creature på t4, skal det ikke være en 6/6 vanilla, så skal det være fx:\nProfaner of the dead er selvfølgelig super god i limited, men for det første skal du ikke putte Rotting Mastodon i dit deck, for det andet så er mass bounce ikke såååå sjældent\nTil gengæld er de common kort du poster rigtig solide, og ja - sættet virker stærkere end FRF, hvor rares var absurd gode, og commons generelt ekstremt svage. Men man har jo ikke spiller FRF som stand-alone set. Man har spillet FRF-Khans-Khans og nu spiller mans så Dragons-Dragons-FRF.\n#47 Indlæg af Antimatter » 15 mar 2015 01:56\nJeg kommer pludselig i tanke om noget. Til prerelease på Urzas Destiny i Goblin Gate var der en fyr der åbnede masticore i foil og begyndte at græde af lykke.\n#48 Indlæg af Denning » 15 mar 2015 22:41\nHaha. Det minder mig om denne video:\nLige åbne et er kort, der er omkring 125.000kr værd.\n#49 Indlæg af Broder Salsa » 16 mar 2015 09:51\nDen her tråd <3\nTilmeldt: 27 mar 2004 17:16\n#50 Indlæg af Josti » 16 mar 2015 15:25\nJa, det er fantastisk. Jeg har lige læst de to sidste sider, og jeg fatter ikke en brik.


Hård kritik af langsomme Falck-udrykninger – BeredskabsInfo\nForsidenBrandvæsenHård kritik af langsomme Falck-udrykninger\nEn statistik for perioden fra 1. januar til 12. september 2014 viser, at Falcks brandkøretøjer i Holbæk Kommune er rykket for sent ud i 59 tilfælde. Den længste forsinkelse for et køretøj var på 28 minutter. Desuden har der været 25 udrykninger, hvor brandkøretøjerne ikke havde den rette bemanding, samt otte andre afvigelser.\nOver for Dagbladet kritiserer flere medlemmer af beredskabskommissionen de mange fejl. Leif Juhl fra Enhedslisten betegner statistikken som ”rystende”, mens socialdemokraten Ole Brockdorff kalder afvigelserne ”kedelige”. Beredskabskommissionen har besluttet, at Falck skal have udbedret problemerne med udrykningerne, inden kommunen vil forlænge den nuværende kontrakt, som udløber ved årsskiftet – og som i lyset af strukturreformen stod til at blive forlænget med et enkelt år.\nBorgmester Søren Kjærsgaard (V) understreger, at Holbæk Kommune er meget utilfreds. Men han erkender, at kommunen alligevel kan blive tvunget til at forlænge Falck-kontrakten:\n”Vi har selvfølgelig den mulighed, at vi kan opsige aftalen eller lade den udløbe her til årsskiftet. Så er udfordringen bare, at vi skal finde et andet beredskab, der kan dække os ind i 2015, og det kan være svært at se, at det kan være andre end Falck. Og dermed kan du sige, at vi er i en lidt fastlåst situation”, siger borgmesteren til Dagbladet.\nBorgmesteren har nu indkaldt Falcks direktør til et møde.


Aldi flytter enormt antal butikker i Danmark\nMandag den 14 maj 2018 kl. 10:03 - Kilde: Business\nStort set alle Aldis butikker ligger forkert, vurderer direktøren. Et nyt kæmpeunderskud bekræfter Aldi i, at butikkerne skal flyttes.\nDen tyske discountkæde Aldi har erkendt, at problemerne for butikkerne i Danmark er så store, at de ikke bare kan løses med en renovering. Der er i stedet behov for at flytte 150 butikker af Aldis 189 butikker i Danmark. Det skriver Business.\n- Vi har været blandt de billigste i over 40 år. Alligevel har vi ikke formået at få danskerne til at elske Aldi, som de måske gør nogle af vores konkurrenter, og det viser jo, at den danske forbruger ikke kun går op i pris, men at der også er andre vigtige ting. Det er de ting, vi forsøger at sætte fokus på nu,« siger administrerende direktør i Aldi Danmark, Finn Tang, til Business.\nAldi kommer ud af 2017 med et underskud på 326 millioner kroner. Det er ottende år i træk, at Aldi har røde tal på bundlinjen, og det samlede underskud for de otte år er nu kommet op på halvanden milliard kroner.\n25 af Aldis butikker er allerede blevet renoveret, mens der i 2017 blev lukket 32 butikker. Nu er det så besluttet, at 150 butikker skal have ny adresse.\n- Mange butikker har dårlige placeringer eller er blevet for små og kan ikke udvides, så vi skal rundt 150 steder og finde nye lokationer, siger Finn Tang.\nLÆS OGSÅ: Nu udruller Aldi sit nye butikskoncept


Regn, Rena og fisk! - brakvand.com\nLørdag den 31. juli 2021.\nMin Anderson Mosqeeto og grejet er klar til nogle timer i den lokale del af Rena.\nHygge og afslapning på campen\nDagen startede med at en helt blev lagt i rygeren. Derefter gik turen til Rena hvor der skulle købes lidt ind.\nVejrudsigten der lød på regn holdt hvad den lovede!\nFik tjekket grej og fluer og også monteret det forfang jeg forleden fik af min norske ven Andreas der har sommerhus der hvor vi søsætter. Andreas laver selv sine forfang af monofil line der flettes sammen - furled leader, som det hedder!\nSkal siges at forfanget virkede perfekt da det både kunne placere fluen og give tørfluen et godt drev!\nHeldags og aftentur\nLars Rasmussen, der kun har få fiskedage tilbage på årets Rena tur valgte at trodser verjguderne og udfordre sin regnjakke. Det var en god beslutning og Lars kunne, mens vi nød en glas rødvin i mit rum på campen, berette om fint fiskeri og en del gode ørreder der steg til hans Nelson Caddis. Det var vådt, men det hele værd, lød det fra Lars....\nValgte at se tiden an og fiske lokalt.\nSom forudset var der kun meget få insekter og ringende fisk. Valgte derfor at lægge ud med nymfen.\nFik landet en helt / sik, men havde flere tilbud... Et par ørreder kom også i nettet og retur!\nOplevede at se min hidtil største Rena ørred rulle sig en tur i overfladen. En fisk på plus 70 cm. En lys, gylden og imponerende fisk, der nok ikke lige lader sig fange, men som nu har afsløret sin tilstedeværelse og selvfølgelig skal fristes de kommende dage!\nStartede igen dagen med at tænde op i rygeovnen!\nI perioder lå vi lige i centrum og det meste af dagen kom der vand fra oven. Det var også tiltrængt!\nLangs rankegrøden er der gode chancer for at fange fødesøgende fisk!\nHavde flere bud, men kun denne helt kom i nettet på min korte aftentur.\nLars Rasmussen der kun har en enkelt fiskedag tilbage i Rena, tog på trods af heldagsregnevejret, på den lange drifttur. Det blev til flere smukke ørreder der alle tog tørfluen præsenteret på standpladserne!


Grønland bør hjemtage tiden – og lave sin egen lov om ure, vintertid, sommertid etc. – Tyggefladen\nGammel Lov fra 1893 om “Tidens Bestemmelse” tvinger Grønland til at synkronisere urene med Danmark.\nAlle love, der gjaldt i 1979, da Hjemmestyret trådte i kraft, og som hverken er sat ud af kraft i Danmark eller er hjemtaget, gælder fortsat i Grønland. Se filmen på 1½ minut.\nLoven er kort og ser sådan ud:\nDen dag, en minister i Danmark forlanger synkroniseringen gennemført i Grønland, vil vi derfor være tvunget til at rette os efter den i Danmark og Grønland, men ikke på Færøerne gældende lov.\nTagged dansk lov Grønland Gudhjem hjemtag lov tid ure


Siemens/Rockwell automationsingeniør til Randers eller Kolding - Join Us - ÅF\nSiemens/Rockwell automationsingeniør til Randers eller Kolding\nGrundet vækst har vi behov for flere dygtige ingeniører til mejeri automationsprojekter og konsulentopgaver, specifikt med fokus på Siemens og Rockwell. Vi har til huse i lyse behagelige lokaler i Randers og Kolding, og vores kultur er kendetegnet ved kompetenceudvikling, åbenhed, tillid og humor.\nHos AFRY vil du indgå i tværfaglige projektteams, ligesom du vil få ansvaret for dine egne projekter fra idé til afrapportering.\nJobbet omfatter primært analyse, design, programmering og idriftsættelse af Siemens og Rockwell automationssystemer. Til daglig arbejdes der i små enheder, hvilket giver fleksibilitet, og mulighed for at præge virksomheden. Samtidig kan man trække på de ressourcer, AFRY har som en stor organisation.\nI AFRY vil du få en bred kontaktflade. Dels til automationsspecialister inden for DCS-, PLC / SCADA-programmering, og dels til kompetente og erfarne procesingeniører, både internt og eksternt.\nDu har stor erfaring med programmering af procesløsninger i Siemens og Rockwell.\nDu har stor erfaring fra mejerivirksomheder.


Northern Exposure Tour | Tour tjeneste i Vietnam, Cambodja, Laos\nDenne side indeholder oplysninger om Northern Exposure Tour.\nDag 1 (søndag): Ankomst i Hanoi. (D)\nDu vil blive hilst på Noi Bai Lufthavn og overføres downtown for at kontrollere i dit hotel. Afhængigt af dit ankomsttidspunkt, kan du have tid til at udforske lidt af byen og nyde en spadseretur omkring Hoan Kiem Lake.\nOvernatning i hotel.\nDag 2 (mandag): Halong Bay Cruise (B, L, D)\nDepart Hanoi på 8:30 og drevet af private bus til Halong City (3.5 timer) passerer Verdant landbrugsjord og vidne dagliglivet i de lokale landmænd. Ankomme i Halong ved middagstid, bord på din båd og nyde frokost herunder friske fisk og skaldyr som du gå i gang med en 4 timer krydstogt i bugten af Faldende Dragon.\nDu vil holde op med at udforske en af de mange ekspansiv grotter her derefter fortsætte krydstogter til en stille fjord. Der vil være masser af tid til svømning og sol badning. Sejltur til en stille fjord og nyde en fantastisk solnedgang middag, slappe af under stjerneklar himmel inden han pensioneres til komfort i din håndbagage.\nDag 3 (tirsdag): Halong Bay Kajakture (B, L, D)\nEfter morgenmaden starter marchfart yderligere til at overføre til en ø. Tage en grundlæggende færdigheder lektie fra din sagkyndig vejledning om paddling og sikkerhed, og start Kajak-bugten. Udforskning i dit eget tempo, din guide vil føre til en af de mange grotter, og tidevandsenergi betingelser alt, vil du padle gennem grotten i sin frodige lagunen.\nStop for at slække på nogle af de mange ugeneret strande så have frokost på stranden. Du kan få tid til at smide de Frisbee på stranden, og der er altid tid til en dukkert!\nOm eftermiddagen, holde kajaksejlads rundt og komme tilbage til båden for middag og overnatning om bord.\nDag 4 (onsdag): Halong - Hanoi (B, L)\nNyd solopgang i bugten. Have morgenmad og fortsætte din cruise rundt i bugten, passerer Cua Van flydende landsby til at vidne denne enestående måde at leve på. Check-out dit værelse, have frokost. Bus tilbage til Hanoi, ankommer 5:30.\nDag 5 (Tor): Byrundtur i Hanoi (B, L, D)\nPå denne indsigtsfulde dag gennem Hanoi travle træet foret boulevards, kan du udforske disse interessante og historiske lokaliteter som Ho Chi Minh mausoleum og Museum, One-søjle Pagoda og tempel Litteratur. Frokost. Eftermiddag besøger en af Museer i Hanoi (Etnologi, Historie, Fine-art, Army, Kvinder Museum).\nDenne fantastiske 1 timer cyclo rundvisning i den historiske 36 street Old Quarter er både kunder og fotografer glæde som gaderne er i live med butikker og leverandører at gøre og sælge alt tænkelig.\n8:30 afgår ved privat bus til Hanoi jernbane måde station for at fange nattog til Laocai (9:30 pm-5: 30am).\nDag 6 (fredag): Trekking Sapa (B, L)\nBord på en bus eller van for en 1.5 times kørsel op bedøvelse bjergkæde skulpturelle med differentieret ris terrasser til byen Sapa nestled på 1632 meter. Masser af syne ser da ruten. Efter kontrollen i dit hotel, du har fri tid til at udforske byen og dens store marked.\nEfter en frokost med vietnamesisk mad på en lokal restaurant kan du tage en 3 timers tur ned i dalen for at besøge en H'mong Hill stamme landsby.\nRetur til Sapa og overnatning på hotel.\nDag 7 (lørdag): Trekking Sapa (B, L, D)\nStart om morgenen og Trek 5 timer til Lao Chai landsby for at besøge den lokale H'mong Hill stammen derefter på Ta Van landsby, der er hjemsted for de Dzay Hill stammen. Du stopper ved siden af en strøm og nyde en picnic frokost. Retur til Sapa by og frit fritid til at udforske byen.\nDag 8 (søndag): Sunday Hill stammen markeder (B, L, D)\nStart tidligt (6:00) til Bac Ha marked. Din chance for at se Lao, Lu, Black (flade) Dzao og Blue H'Mong mindretal. Drive tilbage til Laocai for natten toget tilbage til Hanoi.\nDag 9 (mandag): Fridag i Hanoi (B)\nAnkomst i Hanoi 4:30. Check ind på dit hotel. Du vil bifalde denne dag gratis at slappe af og tilbagesøge du rejse nordpå. Masser af tid til at udforske mere af Hanoi og hente nogle af disse sidste minut souvenirs.\nSteder at besøge i Hanoi: Fine Arts Museum, Museum, Military Museum, St. Joseph Cathedral, Kvinder Museum, Hoa Lo (Old fængsel for amerikanske POWs), Ho Chi Minh Museum, Ho Chi Minh mausoleum, én søjle Pagoda, tempel Litteratur , Hoan Kiem Lake, Etnologi Museum ...\nDag 10 (tirsdag): Afgang Hanoi (B)\nVi vil tage dig fra dit hotel ud til lufthavnen for at se dig ud på din rejse hjem.\n- Twin-delt værelser hos nævnt hoteller, 05 nætter på hotel, 02 nætter på uønsket.\n- Uønsket i Halong Bay.\n- Togbillet fra Hanoi til Lao Cai og vice-vers (A / C blød sovekabine).\nPacking liste: Pas, håndklæder, toiletartikler, flash lys, nyt tøj, sol blok, solbriller, sol hat, myggebalsa


mellembamse - Bryllupsklar.dk\nmellembamse replied to mellembamse's topic in Bryllupsforberedelser\nMange tak. Over så det\nmellembamse posted a topic in Bryllupsforberedelser\nHurtigt spørgsmål! Kan man blive gift på et andet rådhus end det, der hører til der hvor man bo? KH Charlotte\nFølg med på vores bryllupsrejse i et år\nmellembamse replied to Bruden2013's topic in Bryllupsforberedelser\nHej. Rigtig god rejse. Hvor er det vildt og fantastisk skørt. Jeg håber i får en masse fede oplevelser. Kh Charlotte\nmellembamse replied to Marie E's topic in Bryllupsforberedelser\nHej alle sammen. Jeg har fundet datoen og ham der skal lave kagen, og det er så det eneste jeg kan sætte flueben ved . Men jeg føler at jeg godt ved hvordan tingene skal ende ud, men samtidig er det også bare rigtig svært at finde det helt rigtige sted at holde brylluppet. Hver gang jeg tænker, det her har muligheder, tænker jeg samtidig, men er det det rigtige, arrggg det er svært. Er jeg den eneste der har det sådan? Stort tillykke til jer alle sammen, med jeres bryllup.\nmellembamse replied to Inkyway's topic in Bryllupsforberedelser\nDet er overhovedet ikke jer der er urimelige. Hold op en skrap svigermor, I har jo prøvet på alle tænkelige måde at tilfredsstille hendes urimelige krav. Det er jeres bryllup, I bestemmer. Jeg synes har gjort hvad I kunne, og nu må stoppe med deres egoisme, og forstå at det drejer sig om deres børn, og ikke dem selv. Og respekt til din far, som virkelig prøver at gøre det bedste for din mors og din situation. Kh Charlotte PS. Hvad er det egentlig for et hotel (blev helt nysgerrig)\nmellembamse replied to Mrs borup's topic in Bryllupsforberedelser\nHvilken rum er det du mener?\nmellembamse replied to Pleazure's topic in Bryllupsforberedelser\nNu bliver jeg helt nysgerrig, hvilken BH er det du har? Ja det er sørme et godt spørgsmål! Kan faktisk ikke engang se det på vaskemærket. Jeg TROR dog at det er en bh fra Primadonna. Den kostede 600kr. mener jeg. Super, tak for svar, så har jeg lidt at gå efter.\nHej Couture Jo det tror jeg. Jeg undersøger stadig om det skal være det, eller noget helt andet\nOkay, tak for svar. Jeg må ringe og høre så\nHej alle sammen Som overskriften lyder, vil jeg høre om der er nogen af jer, der blevet viet eller har været til en vielse i Frederiksberg have, eller ved om det kan / må lade sig gøre at bliver gift der. Jeg har søgt lidt rundt på nettet og har ikke rigtig kunne finde noget om det. Så jeg håber i kan hjælpe mig Med venlig hilsen Charlotte\nmellembamse replied to Chris27's topic in Bryllupsforberedelser\nJeg synes du skal slå til. Det er faktisk ret billig, taget i betragtning at du ikke selv skal løfte en finger og hvad i får. Jeg er sikker på at du vil prise dig lykkelig for, at du har fået nogen til at stå for det så i selv kan slappe af og nyde jeres gæster og hinanden.\nJamen i lige måde. Det er super fedt at jeg ikke er den eneste der er ude i såååå god tid\nWee nu skrive jeg det for første gang offentligt. Vi arbejder hen i mod at skulle giftes den 2/7-16. Det kommer til at blive et meget personligt bryllup, med ting der betyder meget for os, lige fra stedet vi skal vies til opdækningen, ihh hvor jeg glæder mig !!!